**Zoran Marushich** (serbcha: *Зоран Марушић* ;1993-yil 29-noyabr, Kralevo) – serb futbolchisi, maydonning barcha pozitsiyalarida oʻynay oladi hozirda „Nasaf" klubi futbolchisi hisoblanadi.

Biografiyasi
------------

U oʻz shahridagi Bambi maktabida futbol oʻynashni boshlagan, keyin mahalliy Sloga jamoasining maktabiga oʻtadi. U 2010/11 yilgi mavsumda Sloga jamoasi uchun asosiy jamoa dar ajasidagi birinchi oʻyinlarini Serbiya uchinchi divizionining gʻarbiy zonasi turnirida oʻtkazadi hamda u yerda jamoasi gʻalabaga erishadi.. 2012/13-yilgi mavsumdan boshlab u jamoaning asosiy tarkibida doimiy oʻrin egallaydi. Avvaliga u himoyachi va markaziy yarim himoyachi pozitsiyasida oʻynaydi, keyinroq himoya markaziga oʻtkaziladi. 2013-yil sentabr oyida hujumchilarning jarohati tufayli u hujum pozitsiyasiga oʻtadi va birinchi liganing ikkita bahsida 5 ta gol uradi hamda jami 2013/14 yilgi mavsumning kuzgi qismida 7 ta gol urishga erishdi, lekin kelasi mavsum qaysi jamoada toʻp surishi mavhumligicha qoldi.

2014-yilda moliyaviy qiyinchiliklarga duch kelgan Sloga klubi barcha futbolchilarga klubni tark etishga ruxsat beradi va Marushich yuqori divizionda oʻynagan „Vojdovats"ga ijaraga oʻtadi. U klubdagi debyut oʻyinini 2014/15 yilgi mavsumning uchinchi davrasida toʻgʻri keldi, 2014-yil 23-avgustda Belgradning „Rada" klubiga qarshi oʻtkazadi hisob esa (1:6), tanaffusda almashtiriladi. Keyingi oʻyinda u toʻliq 90 daqiqa oʻynadi, ammo shundan soʻng u qishki tanaffusgacha, yaʼni klubni tark etgunga qadar maydonda tushurilmadi.

2015-yil boshida u Sloga klubiga qaytadi, ammo jarohatlar tufayli juda kam oʻynadi. Klubi bilan birgalikda u ikkinchi diviziondan uchinchi divizionga tushib ketadi.

2016-yil boshida u Bosniya chempionatining „Slaviya" (Sarayevo) klubiga oʻtadi va yozda u Bosniya ligasining yangi klubi hisoblangan „Krupa" jamoasiga qoʻshildi ammo dastlab, u zaxiradan maydonga tushadi. 2017-yilda u Serbiyaga qaytadi va birinchi liga klublarida oʻynaydi Borca, Temnic va Sloboda (Uzice), bu klublarning barchasi Marushich oʻynagan mavsumlarda quyi ligaga tushib ketish zonasidan joy olishgan.

2019-yilda u Belarus chempionatining „Dnyapro" jamoasiga oʻtadi. U birinchi mavsumda 4 ta gol va „Rux Brest"ga qarshi oʻtish oʻyinlarida bitta gol urdi, biroq uning jamoasi penaltilar seriyasida magʻlub boʻladi va oliy ligadan tushib ketganidan soʻng klub tarqatib yuboriladi. 2020-yilda u Belarusning yana bir klubi – „Neman"(Grodno) tarkibida oʻynaydi, 10 ta gol bilan chempionat toʻpurarlari oʻntaligiga kiradi hamda oʻyinlarning birida – Mozirning „Slaviya" (3:1) jamoasiga qarshi bahsda xetrik qayt etadi.

2021-yilda u Tbilisining „Dinamo" klubiga oʻtib, ikki yilga moʻljallangan shartnoma imzolaydi. 2021-yilgi Gruziya Superkubogi sohibi, eng yaxshi toʻpurar (16 gol) va 2021-yilgi Gruziya chempionatining kumush medali sohibi. 2022-yilda Oʻzbekistonning „Navbahor" jamoasiga oʻtdi. Ushbu jamoa bilan dastlabki mavsumning oʻzida Oʻzbekiston vitsa-chempionigiga eishib, jamoa bilan Oʻzbekiston kubogi finaligacha yetib bordi. 2023-yilgi mavsumda Gruziyga, FC Dinamo Tbilisi jamoasi tarkibiga qaytdi. 2024-yil yanvar oyida Qarshining „Nasaf" jamoasi bilan shartnoma imzolangan.

Manbalar
--------

1. ↑  „KRALJEVČANI PRESKOČILI MLAVU". 28-aprel 2022-yilda asl nusxadan arxivlangan. Qaraldi: 26-mart 2021-yil.
2. ↑  „MARUŠIĆ TORPEDOVAO INĐIJCE". 13-yanvar 2021-yilda asl nusxadan arxivlangan. Qaraldi: 26-mart 2021-yil.
3. ↑  „VOŽDOVAC VS. RAD BEOGRAD 1 — 6". 15-fevral 2015-yilda asl nusxadan arxivlangan. Qaraldi: 26-mart 2021-yil.
4. ↑  SLAVIA VS. NEMAN GRODNO 1 – 3
5. ↑  Zoran Marusic will play in Dinamo
6. ↑  Dinamo Tbilisi (2021-yil 15-yanvar). „Zoran Marusic will play in Dinamo" (English). Press-reliz.
7. ↑  *Bobur Akmalov.* „Avvalgilariga o‘xshamagan Superliga. Yakun va kelasi mavsum haqida #Boricha" (O'zbekcha). *kun.uz* (13-noyabr 2022-yil). Qaraldi: 28-noyabr 2022-yil.
8. ↑  „Расман: Зоран Марушич - "Насаф" футболчиси!" (2024-yil 5-yanvar).

Havolalar
---------

* Zoran Marušić stats at utakmica.rs (in Serbian)
* Zoran Marušić at FootballDatabase.eu
* Zoran Marušić at WorldFootball.net